Viborger Samler, 1828-09-20
Orienten. Efterretningerne fra Odessa gaae til den 1ste September. Den russiske Keiser skal have afslaae Englands ved Lord Heytesbury tilbudne Mægling i Krigen med Porten. Man havde ved neutrale Koffardieskibe Efterretninger fra Constantinopel indtil 14de August. Storvezieren var endnu i Daud=Pascha, og man formodede, at Opdagelsen af en nye Sammensværgelse af Janitscharernes Partie, ifølge hvilken flere Personer vare grebne og henrettede, havde forsinket hans Opbrud. Nogle Brev forsikkre, at ogsaa Opplantelsen af Sandschaki=She rif er af samme Grund bleven opsat. Efterretningen om den forestaaende franske Expedition til Morea var bekjendt i Constantinopel og vakte stor Opsigt. Fra Krigsskuepladsen ved Donau høres aldeles Intet. Efter Forlydende vilde Keiseren indskibe sig den 1ste eller 2den September og lande ved Varna. Generalgouverneuren i Ny=Rusland, Grev Woronzow er allerede afreist sammesteds hen for at overtage befalingen over Beleringscorpset. - Fra Jassy hedder det, at Gjennemmarschen af Tropper vedvarer uafbrudt. Da den saavel i Odessa som Sebastopol gjøres de største Forberedelser til Indskibning af Tropper, Ammunition og Levnetsmidler, saa synes det som om Portens Ydmygelse vil koste større Anstrængelser end man i Førstningen formodede. En Division Infanterie skal fra Gouvernementet Jekaterinoslaw være brudt op til Krimm, og da Gen. Witt er reist sammestedshen, saa formoder man, at Keiseren derfra har en vigtig Expedition for. Priserne paa Levnetsmidler stige stærkt i det Moldauiske. - Efter eenstemmige Efterretninger fra Krajowa, Bucharest og Semlin har Tyrkernes Angreb paa General Geismar den 18de August været af Betydenhed. I deres Stilling ved Kalefat havde de maattet kjæmpe med stor Mangel og næsten ganske været indskrænkede til Tilførslerne fra Widdin, men, efterat en Pascha var stødt til dem med 12000 Arnauter, rykkede de omtrent 20000 Mand stærke frem imod Russerne. Da General Geismar ikke var dem voxen, begyndte han den 18de Tilbagetoget, hvorved den hele russiske Leir med betydelige Forraad af Levnetsmidler og Tømmer til Broer faldt i Tyrkernes Hænder. Flere tusinde Stykker Slagteqvæg bleve afsendte til Widdin. Det hele Mehedinzer District blev ved dette Udfald skrækkeligen ødelagt. Først efterat Gen. Geismar havde fra Karakal og Rus mede erholdt Forstærkninger, lykkedes det ham igjen at trænge Tyrkerne tilbage til Kalefat. Ogsaa fra Giurgewo og Silistria skee hyppige Udfald, som ved deres Overmagt uagtet bestandigen drives tappert tilbage, men dog tilføie Blokadecorpset betydelig Skade. - Fra Semlin klages meget over Handelens Forstyrrelse paa Donau; i Semendria og GammelOrsowa skulle flere Huse som en Følge heraf have ophørt at betale. - J en Beretning fra GeneralPaskewitsch meldes Jndtagelsen af Fæstningerne Achalkalaki og Gertwissi. Den Første blev tagen med Storm af Generalmajor Baron Sacken og Oberst Borodin. Gertwissi overgav sig til Oberst Rajewski saasnart som han viste sig i Spidsen, for de tartariske Militser. Tyrkerne havde 600 Md. Døde og Saarede og tabte 300 Fanger. 28 Kanoner, 21 Faner og et stort Forraad af Artillerie Ammunition og Levnetsmidler faldt i Russernes Hænder. - Hr. Stratford-Canning er ankommen til Corfu den 8de August og Hr. v. Ribeaupierre den 10de. Conferencerne mellem dem og Grev Guilleminot ere begyndte. Efter Forlydende ville de begive sig til den græske Regjerings Sæde, der, som man siger, formedelst den paa Poros og Ægina herskende Sygdom skal forlægges til Øen Spezzia. - Efter den østerrigske Jagttager skulle de mellem Reschid Pascha og Velt Bey stedfundne Stridigheder være bilagte ved en Sammenkomst i Janina og den Sidste som følge heraf være udnævnt til Statholder i Provindserne og Stæderne fra de 5 Brønde indtil Guria (i Akarnanien.) - Om de fra Koron bortdragne albanesiske Troppers Tog, hedder det i en Skrivelse fra Prevesa, at de paa deres Marsch fra Koron til Kostitza (ved Lepantobugten) havde lidt meget af de græske Colonner, som modsatte sig dem iser vare de ved Afrata nær ved at blive ganske adsplittede. Deres Antal, nogle hundrede Araber og Moreoter medregnede, beløb sig til henved 3000 Mand. Ved Morcas Castel nægtede Deli=Ach med Pascha dem Overgangen til Rumelien med den bemærkning, at han hertil maatte have Jbrahim Paschas Ordre. Berøvede alle Fartøier, som kunde tjene til at bringe dem over og bragte til det Yderste af Hunger, trængte de indi Paschaens Harem, dræbte ham efter en fortvivler Modstand og bemægtigede sig Castellet. Den 5te August overgave de dette til Paschaen af Lepanto. imod at blive satte over til Epiros ved Rummeliens Castel, hvorfra de tiltraadte Veien til deres Hjem. -J Wien havde man fra Constantinopel den Efteretning, at General Rüdiger var med Tab fordreven fra sin Stilling ved Eski Stambu, og tvunger til at trække sig tilbage til Hovedhæren. Dette trænger dog til Bekræftelse.